als_Latn dik_Latn sag_Latn
Pelegrinët ortodoksë serbë sot pritet të vijnë në Gjakovë për të kryer ritualet e përvitshme me rastin e Krishtlindjeve Ortodokse, por sipas paralajmërimeve ata pritet të hasin në një organizim të njerëzve që do të kundërshtojnë ata në mënyrë paqësore.
Një nga iniciatoret e këtij aktiviteti kundërshtues, Mimoza Shala, dje në një prononcim për KosovaPress tha se qytetarët e Gjakovës do të dalin në rrugë për t’ju treguar atyre që nuk janë të mirëseardhur në Gjakovë.
Sipas saj, në mesin e pjesëmarrësve mund të ketë edhe kriminelë lufte dhe ish-ministri për Kthim dhe Komunitete, Aleksandar Jabllanoviq, i cili qe shkarkuar për fyerjen që u pati bërë nënave gjakovare, duke i quajtur “egërsira”.
“Do të dalim të protestojmë për arsyet e njëjta. Çdo herë që vinë të na vizitojnë, nuk dihet se kush mund të vije si pelegrin apo kriminel që ka marrë pjesë në krimet e luftës në Gjakovë. Nesër, dyshohet që do të vije edhe Jabllanoviqi. Ai vitin e kaluar protestueset, nëna e personave të pagjetur, i ka quajtur egërsira. Kështu që edhe nesër nga ora 08:00, eventualisht 09:00, do të jemi përpara Kishës për të kundërshtuar vizitën e tyre”, theksoi ajo.
als_Latn als_Latn als_Latn als_Latn